Il-Partit tal-Ħodor Ewropej se jagħmlu proposta komuni biex jinbidlu r-regoli tal-Konvenzjoni ta’ Dublin, ħalli l-immigranti bi protezzjoni umanitarju jingħataw id-dritt tal-moviment ħieles fil-pajjizi Ewropej. Tkellmu dwar dan f’‘konferneza tal-aħbarijiet is-Senatriċi Franċiża tal-Ħodor, Ango Ela Kajopi u ċ-Chairperson ta’ Alternattiva Demokratika, Arnold Cassola. Is-Senatrici Kalliopi qalet li t-tragedja tal-immigranti fil-Mediterran titlob li l-Ewropa tibda tassew tħaddem politika biex jigu evitati l-imwiet. Qalet li l-Unjoni Ewropea għandha tiżviluppa miżuri li jirregolaw l-immigrazzjoni llegali billi, fost oħrajn, jinħarġu visas temporanji umanitarji lill-immigranti vulnerabbli. Is-Sinjura Kalliopi qalet li l-Ħodor Ewropej jemmnu li l-persuni bi protezzjoni umanitarja għandu jkollhom il-possibiltà li jiċċaqalqu minn post għal ieħor fl-Unjoni Ewropea. Qalet li dan jista’‘ isir b’revizjoni tar-regoli tal-Konvenzjoni ta’ Dublin li sal-lum ma jippermettux l-moviment ħieles tal-immigranti bi protezzjoni umanitarja minn pajjiż għall-ieħor tal-Unjoni Ewropea. Iċ-Chairperson ta’ Alternattiva Demokratika, Arnold Cassola, qal il-Partit tal-Ħodor Ewropej se jippreżenta pożizzjoni waħda b’sejħa biex jinbidlu r-regoli ta’ Dublin. Is-Sur Cassola qal ukoll li l-moviment ħieles fl-Unjoni Ewropea għandu jkun possibbli għal kull min jirrispetta l-ligi. Rapport: Brandon Pisani.